Document ID: 32010D0172

KOMISIJOS SPRENDIMAS
2010 m. kovo 22 d.
kuriuo iš dalies keičiamos Sprendimo 2002/840/EB nuostatos dėl patvirtintų maisto švitinimo įmonių trečiosiose šalyse sąrašo
(pranešta dokumentu Nr. C(2010) 1707)
(Tekstas svarbus EEE)
(2010/172/ES)
EUROPOS BENDRIJŲ KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1999 m. vasario 22 d. Europos Parlamento ir Tarybos direktyvą 1999/2/EB dėl valstybių narių įstatymų, susijusių su jonizuojančiąja spinduliuote apdorotais maisto produktais ir jų ingredientais, suderinimo (1), ypač į jos 9 straipsnio 2 dalį,
kadangi:
(1)
Pagal Direktyvą 1999/2/EB jonizuojančiąja spinduliuote apdorotas maisto produktas negali būti importuojamas iš trečiosios šalies, nebent jis buvo apdorotas spinduliuote Bendrijos patvirtintoje įmonėje.
(2)
Patvirtintų įmonių sąrašas buvo sudarytas Komisijos sprendimu 2002/840/EB (2).
(3)
Trys Indijos švitinimo įmonės, tarpininkaujant šios šalies kompetentingoms institucijoms, pateikė Komisijai paraišką dėl jų patvirtinimo. Komisijos ekspertai patikrino šias švitinimo įmones, kad patikrintų, ar jos atitinka Direktyvos 1999/2/EB reikalavimus, ir visų pirma ar oficialia priežiūra garantuojama, kad įmonės atitinka šios direktyvos 7 straipsnio reikalavimus.
(4)
Šios Indijos įmonės atitiko daugumą Direktyvos 1999/2/EB reikalavimų. Indijos kompetentingos institucijos tinkamai pašalino Komisijos pastebėtus trūkumus.
(5)
Todėl Sprendimą 2002/840/EB reikėtų atitinkamai iš dalies pakeisti.
(6)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2002/840/EB priedas iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje 2010 m. kovo 22 d.

Labels: 7
18
17
16